b'\n_START_ARTICLE_\nTilannekeskus\n_START_PARAGRAPH_\nTilannekeskus (lyh. Tike) on paikka, jossa keskitetysti ja jatkuvasti seurataan erilaisia tilanteita ja v\xc3\xa4litet\xc3\xa4\xc3\xa4n tieto eteenp\xc3\xa4in. Sellaisia on poliisilla ja pelastuslaitoksilla, ja esimerkiksi liikkuvalla poliisilla oli oma tilannekeskus. My\xc3\xb6s tapahtumissa on nyky\xc3\xa4\xc3\xa4n Tike._NEWLINE_Syksyst\xc3\xa4 2007 Suojelupoliisi on hoitanut Valtioneuvoston tilannekeskusp\xc3\xa4ivystyst\xc3\xa4 (VNTIKE), jonka teht\xc3\xa4v\xc3\xa4 on turvata valtionjohdon tiedonsaanti kaikissa olosuhteissa kellon ymp\xc3\xa4ri. VNTIKE on my\xc3\xb6s Suomen kansallinen yhteyspiste muun muassa Euroopan union kriisikoordinaation ja EU:n, Yhdistyneitten kansakuntien (YK) ja NATOn pelastuspalvelualoihin. Keskus tukee muun muassa Suomeen kohdistuvan informaatiovaikuttamisen vastaista ty\xc3\xb6t\xc3\xa4. Erityisesti VNTIKE informoi Suomen p\xc3\xa4\xc3\xa4ministeri\xc3\xa4 ja toimii suoraan valtiosihteerin alaisuudessa vaikka se on osa valtioneuvoston kanslian valmiusosastoa hallinnollisesti. Valtioneuvoston tilannekeskus toimii valtioneuvoston linnassa Senaatintorin varrella ja se on miehitetty ymp\xc3\xa4ri vuorokauden vuoden jokaisena p\xc3\xa4iv\xc3\xa4n\xc3\xa4.'